05/07/2019 | Administración LocalMunicipal
Cariño
Delegacións xenéricas e especiais

Por Decreto Alcaldía 286/2019, do 01/07/2019, establécense as seguintes delegacións xenéricas e especiais a prol de concelleiros/as da corporación: Unha vez celebradas as eleccións locais, o 26/05/2015, convocadas por Real Decreto 209/2019, do 1 de abril, e constituído o novo Concello, resulta necesario establecer a nova organización municipal. Polo tanto, ao abeiro do disposto nos artigos 23.4 da Lei 7/1985, reguladora das bases de réxime local, 61.3 da Lei 5/1997, do 22 de xullo, de Administración local de Galicia e 43 e seguintes do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF). RESOLVO: PRIMEIRO.–Conferir as seguintes delegacións xenéricas, a prol do seguintes membros da Xunta de Goberno Local, nos seguintes termos: a) Desígnase a Alberto Iglesias Fraguela concelleiro-delegado da Área de Urbanismo, Servizos Básicos, Infraestruturas, Desenvolvemento Local e Turismo que comprende xenéricamente, Obras, Urbanismo, Desenvolvemento Local e Turismo, en particular, as seguintes materias: – Obras municipais. – Servizos municipais (iluminación pública, limpeza viaria, xardíns…). – Urbanismo. – Emprendemento. – Tecido empresarial. – Turismo. – Desenvolvemento local. b) Desígnase a M.ª José Fraguela López concelleira-delegada da Área de Benestar Social, Educación, Igualdade, Mar, Medio Ambiente e Comercio e que comprende xenéricamente, as materias da esfera de Educación, Servizos Sociais, Mar, Medio Ambiente e Comercio, e en particular: – Servizos Sociais. – Igualdade. – Benestar Social. – Persoas maiores. – Muller – Sanidade. – Políticas medioambientais. – Comercio. – Venda ambulante. – Mercado. – Mar. – Pesca. c) Desígnase a Jonathan Ismael Miranda Lucas concelleiro-delegado da Área de Facenda, Cultura, Deporte, Mocidade e Transparencia e que comprende xenéricamente, Facenda, Cultura, Deporte, Mocidade e Transparencia, e en particular, as seguintes: – Economía. – Facenda. – Cultura. – Patrimonio cultural. – Deporte. – Asociacións. – Mocidade. – Transparencia. – Participación cidadá. As delegacións xenéricas conlevan, ademais da inspección, dirección, impulsión e xestión en xeral dos correspondentes servizos, a sinatura de cantos documentos sexan necesarios para a tramitación de un expediente no ámbito da correspondente delegación, agás a facultade de resolver mediante actos administrativos que afecten a terceiros. SEGUNDO.–Conferir delegacións especiais para determinados servizos, nos seguintes termos: a) Desígnase a Carmen del Río Fraguela concelleira-delegada especial de Mocidade e Transparencia, incluíndose, entre outras materias: xuventude, tempo libre, transparencia e participación cidadá. b) Desígnase a Ana Isabel Fachal Fraguela concelleira-delegada especial de Desenvolvemento Local e Turismo, incluíndose, entre outras materias: emprendemento, tecido empresarial e turismo. c) Desígnase a Ana Belén Gómez Aneiros concelleira-delegada especial de Mar, Medio Ambiente e Comercio, incluíndose, entre outras materias: políticas medioambientais, desenvolvemento sostible, comercio, venda ambulante, mercado, mar e pesca. As delegacións especiais abranguen a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros, nin ningunha outra. Así mesmo, os/as concelleiros/as que ostenten unha delegación xenérica (de área) terán a facultade de supervisar a actuación das concelleiras con delegacións especiais que se encadren na súa área. TERCEIRO.–As delegacións conferidas no presente decreto enténdense sen prexuízo das que a lexislación lle atribúe ao alcalde como competencias indelegables, así como das delegadas pola Alcaldía na Xunta de Goberno Local. CUARTO.–Queda derrogado o Decreto Alcaldía 380/2015, do 16/06/2015 na que o alcalde delegou competencias en membros da Xunta de Goberno Local. QUINTO.–Delegar de forma indistinta en favor de tódolos concelleiros/as da Corporación municipal o exercicio da competencia para autorizar os matrimonios civís que se celebren neste termo municipal, nos termos da normativa aplicable (artigo 51.1 do Código civil, na redacción dada pola Lei 35/1994, do 23 de decembro). SEXTO.–Da presente resolución darase coñecemento ao Pleno da Corporación na primeira sesión que este celebre, notificándose persoalmente aos concelleiros designados segundo dispón o artigo 114.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), e publicarase no Boletín Oficial da Provincia, e mais no taboleiro de anuncios da Casa do Concello, sen prexuízo da súa efectividade dende o día seguinte ao da presente resolución, conforme se indica no artigo 44 do ROF. Cariño, 2 de xullo de 2019. O alcalde Asdo: José M. Alonso Pumar